open-index/open-wikipedia-markdown huggingface dataset:
Машка кошаркарска репрезентација на Грција

**Кошаркарската репрезентација на Грција** е претставник на република Грција на меѓународни кошаркарски натпреварувања. Репрезентацијата на Грција има бројни успеси кои вклучуваат прво место на Европското првенство во кошарка во 2005 и второ место на Светското првенство во кошарка во 2006.

## Селекција
*Европско првенство 2007.*

Грција
Категорија:Кошарката во Грција
Пролегомени за секоја идна метафизика

мини|десно|200п|Насловната страница на првото издание на „Пролегомени за секоја идна метафизика“ (1783)
**Пролегомени за секоја идна метафизика** (полн наслов: **Пролегомени за секоја идна метафизика која ќе може да настапи како наука**; гер. *Prolegomena zu einer jeden künftigen Metaphysik, die als Wissenschaft wird auftreten können*) — едно од пократките дела на германскиот филозоф Имануел Кант. Објавено е во 1783 г., две години по објавувањето на првото издание на „Критика на чистиот разум“.

„Пролегомените“ содржат преглед и одбрана на главните заклучоци во Кантовата „Критика“, некаде по пат на аргументи кои авторот не ги употребил во „Критиката“. Кант го карактеризира неговиот приод во ова дело како „аналитички“, наспроти оној во „Критиката“ кој е „синтетички“ преглед на последователни способности на умот и нивните начела.

Книгата е предвидена и како полемика. Кант бил разочаран од лошиот прием на „Критика на чистиот разум“, и тука тој повеќепати ја нагласува важноста на критички проект за самото постоење на метафизиката како наука. Во последниот додаток Кант во подробност ги побива искажаните неповолни мислења за неговата „Критика“.

Во стандардното издание на Кантовите дела на Берлин-Бранденбуршката академија на науките, „Пролегомените“ се сместени во Том V.

## Наводи
*

Категорија:Книги од Имануел Кант
Марс напаѓа!

**Марс напаѓа!** — американски филм од 1996 година на Тим Бартон, по жанр — црна комедија и научна фантастика.

Филмот е комбинација на „евтинарија“ со буџет како за блокбастер, изобилувајќи со специјални ефекти. Саундтракот е на Дени Елфман.

Филмот доби различни критики од американски критичари, но беше попопуларен во Европа.

## Синопсис

Марсовци доаѓаат на планетата Земја и претстедателот на САД бара мирни односи меѓу нив и човечките суштества. Но, марсовците тоа го игнорираат и ја напаѓаат планетата со пиштоли на ласерски зраци. При нападите, може да се види како некои марсовци „си играат“ со некои светски познати споменици, како планината Рашмор и Ајфеловата кула. Луѓето се во паника, и еден од главните личности оди да ја спаси баба му, а при тоа открива начин како да ги уништи вонземјаните, а тоа е свирејќи песна насловена "*Indian Love Call*" од Слим Витман. Од таа песна, на марсовците им експлодира мозокот. Планетата е спасена, но во голем дел уништена. 

## Надворешни врски
* 
* ''Mars Attacks!'' официјална страна

Категорија:Филмови од 1996 година
Категорија:Американски филмови
Категорија:Комични филмови
Категорија:Научнофантастични филмови
Категорија:Филмови на Тим Бартон
Шалонер Огл

thumb|Сер Шалонер Огл
**Сер Шалонер Огл** (1681- 1750) бил познат британски адмирал.

Тој бил од имотот Киркли Хол и бил член на познатото семејство Огл.

Во 1721 година, тој предводел флота во акцијата на западноафриканскиот брег. Во 1722, тој ја уништил флотата на пиратот Бартоломеј Робертс. Со тој успех, Огл бил награден со титулата витез. Неговата специјалност се смета дека била отстранувањето на пиратите.

Тој со своите дејствија многу се збогатил, а особено по земањето на златото од двата брода на Бартоломеј Робертс, *Кралска среќе* и *Рејнџер* („Скитник“).

Во 1741 година, како адмикрал на сините сили, капетан Шалонер Огл го предводел британскиот напад во Картагена, Колумбија.
Во 1742 година бил обвинет дека го нападнал сојузникот Едвард Трелани којшто бил гувернер на Јамајка, но се спасил и бил назначен за адмирал на белите, а во 1747 и за адмирал на целата флота.

Шалонер Огл се женел двапати, во 1726 и 1737, кога се оженил со својата братучетка Изабела Огл, ќерка на Натаниел Огл.

Кон крајот на својот живот, тој живеел на имотот Џифорд Лоџ во Твикенхам каде што умрел во 1750.

Категорија:Бритамски адмирали
Категорија:Родени во 1681 година
Категорија:Починати во 1750 година
Средновековен хебрејски јазик

200px|мини|Извадок од ракопис од 13-ти до 14-ти век на хебрејскиот превод на „Водич за изгубените“
**Средновековниот хебрејски јазик**  — семитски јазик и една од формите на современиот хебрејски јазик. Во Златните години на еврејската култура во Шпанија, овој јазик имал големо значење во неговата упортеба  низ верските објекти.

## Историја
По Талмудот, различни регионални книжевни варијанти се појавиле на средновековниот хебрејски. Најважен од нив е тиберискиот хебрејски јазик, или нарекуван и како *масоретски хебрејски*, книжевна форма која се  развила на локалниот тибериски дијалект. Овој дијалект станал стандард за вокализирање на Еврејската Библија и така сè уште влијае врз другите регионални дијалекти на хебрејскиот. Овој тибериски дијалект од 7 до 10 век е понекогаш нарекуван „библиски хебрејски“, но сепак не е исто и треба да се разликува од историскиот древен јазик од 6 в.п.н.е. Тиберискиот хебрејски го вклучува и изучувањето на Масоретите, вклучително  и нивните надредни знаци (никуд) и кантилацијата (граматички точки) на хебрејските букви за да се зачува многу порани одлики на хебрејскиот во однос на пеењето на Библијата. Масоретите сметале дека буквите од хебрејската азбука се многу свети и дека нивна модификација не е можна, па поради тоа тие создале систем на точки кои се користеле за означување на самогласките во дадените зборови. Паралелно во тоа време и сириското писмо развило систем на точки за означување на самогласките. Кодексот од Алеп е напишан на овој нов принцип и датира од 10 век. Тој е еден од најважните хебрејски ракописи денес.

За време на златното доба на еврејската култура во Шпанија, значајни дела биле напишани од граматичари кои ја објасниле граматиката, но и зборовите, на библискито хебрејски. Значајни хебрејски граматичари биле Џуда бен Давид Хајуи, Џуда ибн Џанах, Абрахам ибн Езра и Давид Кимхи. Покрај нив, се појавиле и значајни поети како што се на пример Дунаш бен Лабрат, Соломон ибн Габирол, Џуда хе-Леви, Мосес ибн Езра и Абрахам ибн Езра.

Хебрејскиот бил зачуван низ вековите како пишан јазик за пишана комуникација на еврејската заедница во светот. Оваа пишана комуникација не се однесува само на литургијата, туку и за поезија, проза, трговија, секодневен контакт и договори. Така, Еверите од целиот свет и од различни земји имале заеднички јазик за комуникација и општење. Ова било слично со Христијаните од тој период, односно заеднички јазик на образованите Христијани и свештеници бил латинскиот.

## Наводи

## Поврзано
* Хебрејски јазик

Категорија:Историја на хебрејскиот јазик
Категорија:Средновековни јазици
Мизрашки хебрејски јазик

**Мизрашкиот хебрејски јазик**  — јазик кој спаѓа во групата на семитски јазици и во подгрупата на хебрејски јазици. Ова е јазикот на Евреите Мизрахијци кои живеат во арапските земји на Блискиот Исток. Од овој јазик биле преземени некои поими при создавањето и кодифицирањето на современиот хебрејски јазик.

Категорија:Семитски јазици
Јеменски хебрејски јазик

**Јеменскиот хебрејски јазик** (**тејмански**) е јазик кој спаѓа во групата на семитски јазици и во подгрупата на хебрејскиот јазик. Овој јазик се зборува од страна на јеменските Евреи. Голем број од нив го “довеле“ овој јазик со создавањето на Израелската држава. Некои учени сметаат дека фонологијата на овој јазик била под силно влијание од страна на тиеманскиот арапски јазик. Според други пак, овој хебрејски јазик е дел од арапскиот јазик, односно неговото потекло води од арапскиот јазик.

Категорија:Семитски јазици
Ашкенашки хебрејски јазик

**Ашкенашкиот хебрејски јазик**  — јазик кој спаѓа во групата на семитски јазици и во подгрупата на хебрејскиот јазик. Оваој облик на хебрејскиот јазик попаднал под влијание на јазиците со кои дошоле во контакт Ашкеназите. Таков е примерот со допирот на разните словенски јазици. Во денешно време овој јазик спаѓа во дијалектите на хебрејскиот јазик во Израел.

Категорија:Семитски јазици
Сефардски хебрејски јазик

**Сефардискиот хебрејски јазик**  — јазик кој спаѓа во групата семитски јазици и во подгрупата хебрејски јазици. Фонологијата на овој јазик била под влијание на португалскиот, персискиот, холандскиот и арапскиот јазик.

Леополд Цунс сметал дека сефардискиот јазик произлегол од Вавилон. Оваа теорија била поткрепена и од фактот што во некои односи, овој јазик е многу поблизок до источниот дел на Вавилон, а додека ашкенашкиот хебрејски потсетува на западниот дијалект.

Категорија:Семитски јазици
Самарјански хебрејски јазик

**Самарјанскиот хебрејски јазик**  — јазик кој спаѓа во групата на семитски јазици и во подгрупата на хебрејскиот јазик. Овој јазик се зборува од страна на Самарјаните (Самирати), кои пишуваат со самарјанската азбука.

Категорија:Семитски јазици
Северозападни семитски јазици

**Северозападните семитски јазици** се дел од семејството на семитските јазици. Овие јазици во моментот ги зборуваат околу 8 000 000 луѓе. Главни три групи на овие јазици се:

* Аморејски јазик
* Угаритски јазик
* Ханански јазици

Категорија:Семитски јазици
Северна Африка

мини|десно|350п|Државите на Северна Африка.

## Географска положба
Северна Африка ја опфаќа територијата од Средоземното Море на север до реката Нигер и езерото Чад на југ. Се простира од Атлантскиот Океан на запад до Црвеното Море на исток, односно ги зафаќа териториите што хидрографски главно, гравитираат кон Средоземното Море на север и Атлантскиот Океан на северозапад.

## Големина
Северна Африк зафаќа околу 13 милиони км2 површина на која живеат околу 200 милиони жители, од кои поголемиот број се Арапи. Поголемиот дел од територијата ја зафаќа пустината Сахара, поради што Северна Африка е најретко населена.

## Демографија
На територијата на Северна Африка се наоѓаат државите: Мароко, Алжир, Тунис, Либија, Египет, Судан, Западна Сахара и Мавританија. Сите тие излегуваат на море.
Повеќето држави во Северна Африка се големи по површина, освен Тунис. Но, поради климатските одлики, населеноста и економската развиеност се мошне нерамномерни. Населението е најгусто населено во приморските делови, покрај долините на реките и во оазите. Поголемиот дел од териториите во пустините се ретко или воопшто не се населени. Главни стопански дејности се земјдолеството и сточарството. Од земјоделските прозиводи се одгледуваат жита, маслинки, винова лоза, лимони, портокали, памук и др. Сточарството се одликува со одгледување на овци, кози, камили и говеда.
Од рудните богатства во Северна Африка се застапени нафта, фосфати, железо, олово и цинк. Покарактеристични индустриски развиени региони се северниот дел на Египет, Алжир, Либија, Тунис и Мароко - каде што се најразвиени прехранбената и петрохемиската индустрија.
Населението во Северна Африка е претежно со исламска вероисповед.  Демографската слика на Северна Африка со основните податоци изгледа вака:

## Карти за Северна Африка



File:Political map of North Africa according UN mk.svg|Државите на Северна Африка според ООН.
File:North Africa (orthographic projection).svg|Северна Африка на африканскиот континент.



## Наводи

## Поврзано
* Африка
* Географија на Африка
Nokia Morph

**Nokia Morph** (се чита: *морф*), претставен на 25 февруари, 2008 во Музејот на модерна уметност во Њујорк, е заеднички проект на концепт на мобилен телефон на Истражувачкиот центар на Nokia и Универзитетот Кембриџ.

Телефонот е пример за можностите на нанотехнологијата да се воведат флексибилни материјали, провидна електроника, и само-чистачка површина на мобилните апарати. Со нанотехнологијата Morph може да преземе форма онаква каква што корисникот посакува.

## Надворешни врски
* Концептот на Nokia Morph
* Демо за Nokia Morph 

Категорија:Мобилни телефони на Nokia
Домино

thumb|right|Игра на домино

**Домино** претставува игра во неколку варијанти што се игра со комплет од рамни правоаголни блокови (домина) со лица поделени на два еднакви дела, кои можат да бидат празни или пополнети со една до шест точки распоредени како броевите во заровите.

Вообичаено еден комплет се состои од 28 блокови. Доминото во Кина, веројатно, датира од 7 век. Ескимите, исто така, долго време се занимавале со играта домино. Не постојат податоци за доминото во Европа сѐ до средината на XVIII век.

Принципот во речиси сите современи игири домино се состои во усогласување на едниот крај од едниот со другиот крај на другиот блок реципрочно идентични со својата бројна вредност. границата во играта може да биде поставена на 50 или 100 бода.

## Доминото како мотив во популарната култура
* „Домино“ (англиски: *Domino*) — песна на ирскиот рок-музичар Ван Морисон (*Van Morrison*).

## Надворешни врски

* Fédération Internationale de Domino (FIDO) - Интернационална Федерација за домино 
* Домино Плаза 
* Dominoes at the Game Cabinet - вклучува кратка историја на играта домино. 

## Наводи

Категорија:Игри
Категорија:Кинески пронајдоци
Еднорог

thumb|right|''Нежната девица ја има моќта да го припитоми еднорогот,'' фреска во Рим, од околу 1602.
**Еднорогот** — митолошко животно слично на бел коњ со еден рог на челото. Еднорогот бил прикажан во уметноста на Месопотамија, како и во древните митови од Индија и од Кина. Најраниот опис на еднорогот бил откриен во старогрчкатта литература во периодот околу 400&nbsp;г. пред нашата ера и можно е да се однесувал на носорог од Индија.

Се верувало дека еднорогот бил див и тежок за фаќање, но ако пред него била донесена девица во тој случај еднорогот легнувал и ја ставал главата во нејзиниот скут. Се верувало дека неговиот рог може да послужи како заштита од отров. Писателите од средниот век еднорогот го доведувале во врска со Исус, а ловот на еднорог бил честа тема во средновековната уметност.

Еднорогот стои на кралскиот грб на Обединетото Кралство како симбол на Шкотска како дел од кралството, како и на шкотската верзија на тој грб.

## Надворешни врски

* All About Unicorns - Историска информација за еднорози, плус галерија на слики. 
* Medieval bestiary: Библиографија на еднорози 
* ''Jewish Encyclopedia'': Еврејска енциклопедија: „Еднорог“ 
* Еднорози во криптозоологијата 
* „Еднорози“ - Американски природонаучен музеј: специјална изложба на митски суштества со позадина и галерија на еднорози 

Категорија:Божества, духови и митолошки суштества
Самит за планетата Земја

**Самитот за планетата Земја** (англиски:*Earth Summit*) - официјално **Конференција на Обединетите нации за животна средина и развој** била меѓународна конференција што се одржала во Рио де Жанеиро од 3 до 14 јуни 1992 година за усогласување на еконoмскиот развој и заштитата на животната средина во светот. Тоа бил најголем собир на светски водачи во историјата на кој присуствувале 117 шефови на држави и претставници од 178 земји.

Главни теми за дискусија биле: биоразновидноста на живиот свет, глобалното затоплување, одржливиот развој и заштита на тропските прашуми. Биле потпишани пет меѓународни спогодби, меѓу кои за разликите меѓу индустријализираните земји од Северот и сиромашните земји во развој од Југот, кои одбиле да ги прифатат ограничувањата за заштита на животната средина без зголемена економска помош од развиениот Север.

Следни состаноци беа одржани во 1997 година во Генералното собрание на Обединетите нации во Њујорк и во 2002 година во Јоханесбург, Јужна Африка.

## Надворешни врски

* Видео: 12-годишно дете зборува за детската организација УНЦЕД, 1992 
* Видео: Џорџ Хант, ревизија на УНЦЕД 1992 
* Говор на Фидел Кастро на Самитот 

Категорија:Дипломатски конференции
Категорија:Животна средина
Категорија:Конференции на Обединетите нации
Категорија:Рио де Жанеиро
Семеници

**Семениците** кај животните се машки полови органи во кој се создаваат машки полови клетки.

Категорија:Биологија
Категорија:Животни
Сем Прести

**Сем Прести** () (роден 1977 во Конкорд, Масачусетс) e Американски кошаркарски менаџер, моментално со Сиетл Суперсоникс, од 7 јуни, 2007. Претходно, тој беше заменик менаџер, од само 30 години, на Сан Антонио Спарс. Тој е акредитиран со драфтовањето на францускиот бек Тони Паркер. Тој заврши факултет во 2000, на Емерсон Колеџ во Бостон.

Категорија:Раководители во НБА
Категорија:Сан Антонио Спарс
Категорија:Сиетл Суперсоникс
Категорија:Родени во 1977 година
Р.Ц. Бјуфорд

**Р.Ц. Бјуфорд** () — американски кошаркарски менаџер, главен менаџер на НБА гигантот Сан Антонио Спарс, од 2002, кога бил унапреден од претседателот на тимот, кој сѐ уште е тренер на „Спарси“. Претходно, тој бил заменик менаџер од 1999 година, а претходно бил „извидник“ од 1994, кога прво се приклучил на тимот. Тој бил и кошаркарски тренер во американските колеџи НЦАА, а претходно и играч на Државниот универзитет во Оклахома и Тексас. Под негово водство, Сан Антонио освоија титули во 2003, 2005 и 2007.

## Наводи

Категорија:Раководители во НБА
Категорија:Сан Антонио Спарс
Категорија:Родени во 1960 година
3 јуни (починале)

}}|background-color:}|background-color:transparent}};"
 |valign="top" align="right"|1626&nbsp;
 |Нектариј — охридски архиепископ.
 |-
 |valign="top" align="right"|1844&nbsp;
 |Луј XIX — крал на Франција.
 |-
 |valign="top" align="right"|1875&nbsp;
 |Жорж Бизе — француски композитор.
 |-
 |valign="top" align="right"|1899&nbsp;
 |Јохан Штраус Помладиот — австриски композитор.
 |-
 |valign="top" align="right"|1924&nbsp;
 |Франц Кафка — чешки писател.
 |-
 |valign="top" align="right"|1963&nbsp;
 |Назим Хикмет — турски писател и револуционер.
 |-
 |valign="top" align="right"|1963&nbsp;
 |Папа Јован XXIII — римски папа.
 |-
 |valign="top" align="right"|1964&nbsp;
 |Франс Емил Силанпе — фински писател.
 |-
 |valign="top" align="right"|1977&nbsp;
 |Роберто Роселини — италијански режисер.
 |-
 |valign="top" align="right"|1985&nbsp;
 |Димче Зографски — градоначалник на Скопје.
 |-
 |valign="top" align="right"|1996&nbsp;
 |Питер Гленвил — англиски глумец и режисер.
 |-
 |valign="top" align="right"|2000&nbsp;
 |Христо Георгиевски — македонски поет.
 |-
 |valign="top" align="right"|2000&nbsp;
 |Мертон Милер — американски економист, добитник на Нобеловата награда во 1990 година.
 |-
 |valign="top" align="right"|2001&nbsp;
 |Ентони Квин — американски глумец.
 |-
 |valign="top" align="right"|2016&nbsp;
 |Мухамед Али — американски боксер, трикратен светски првак.
 |-
 |valign="top" align="right"|2023&nbsp;
 |Трајче Ѓоргиев — македонски глумец.
 |-
|}

3 јуни
Права

Поимот **права** може да се однесува на:

## Математика
* Права (геометрија) &nbsp; бесширинска, бескрајно долга, совршено права линија

## Социјални науки
* Права на правни и физички лица &nbsp; природни и законски права

## Друго
* Права крв &nbsp; американска телевизиска серија True Blood
* Права љубов &nbsp; романтична и историска мексиканска теленовела
3 јуни (родени)

}}|background-color:}|background-color:transparent}};"
  
 |valign="top" align="right"|1664&nbsp;
 |Рахел Раус — холандска сликарка.
 |-
 |valign="top" align="right"|1726&nbsp;
 |Џејмс Хатон — шкотски природонаучник, геолог, физичар и хемичар.
 |-
 |valign="top" align="right"|1881&nbsp;
 |Михаил Ларионов — руски сликар.
 |-
 |valign="top" align="right"|1897&nbsp;
 |Мемфис Мини — американска блуз музичарка.
 |-
 |valign="top" align="right"|1910&nbsp;
 |Полет Годар — американска филмска и театарска глумица.
 |-
 |valign="top" align="right"|1925&nbsp;
 |Тони Кертис — американски глумец.
 |-
 |valign="top" align="right"|1926&nbsp;
 |Ален Гинсберг — американски поет.
 |-
 |valign="top" align="right"|1932&nbsp;
 |Сандро Гамба — италијански кошаркарски тренер.
 |-
 |valign="top" align="right"|1939&nbsp;
 |Ијан Хантер — англиски рок-пејач.
 |-
 |valign="top" align="right"|1942&nbsp;
 |Куртис Мејфилд — американски соул и фанк музичар.
 |-
 |valign="top" align="right"|1950&nbsp;
 |Сузи Кватро — американска рок-музичарка и глумица.
 |-
 |valign="top" align="right"|1960&nbsp;
 |Јасенко Хоура — хрватски рок-музичар, член на групата Прљаво казалиште.
 |-
 |valign="top" align="right"|1964&nbsp;
 |Кери Кинг — американски хеви-метал музичар.
 |-
 |valign="top" align="right"|1980&nbsp;
 |Јоанис Тамуридис — грчки велосипедист.
 |-
 |valign="top" align="right"|1982&nbsp;
 |Елена Исинбаева — руска атлетичарка.
 |-
 |valign="top" align="right"|1985&nbsp;
 |Лукаш Пишчек — полски фудбалер.
 |-
 |valign="top" align="right"|1986&nbsp;
 |Рафаел Надал — шпански тенисер.
 |-
 |valign="top" align="right"|1992&nbsp;
 |Марио Геце — германски фудбалер.
 |-
 |valign="top" align="right"|1995&nbsp;
 |Карл Конан — француски ракометар.
 |-
 |valign="top" align="right"|1996&nbsp;
 |Лукас Клостерман — германски фудбалер.
 |-
 |valign="top" align="right"|2002&nbsp;
 |Јан Коуто — бразилски фудбалер.
 |-
 |valign="top" align="right"|2005&nbsp;
 |Дезире Дуе — француски фудбалер.
 |-
|}

3 јуни
3 јуни (настани)

}}|background-color:}|background-color:transparent}};"
 |valign="top" align="right"|1098&nbsp;
 |Прва крстоносна војна: Крстоносците го зазеле градот Антиохија.
 |-
 |valign="top" align="right"|1326&nbsp;
 |Потпишан Договорот од Новогород со кој се дефинирани новите граници помеѓу Русија и Норвешка. 
 |-
 |valign="top" align="right"|2006&nbsp;
 |Црна Гора и формално објавува независност од Србија, со што завршува нивното 88-годишно живеење во заедничка држава. 
 |-

|}

3 јуни
Полуправа

thumb|right|Полуправа како дел од права

Во геометријата, **полуправа** **(зрак)** се опишува како дел од права кој започнува во една точка од правата и продолжува непрекинато по правата во една од двете насоки кои таа точка ги определува.

* Во Евклидовата геометрија, за две различни точки А и В, постои една единствена полуправа со почетна точка А, која поминува низ B (па потоа продолжува бескрајно во таа насока). Истата се означува со AB, а поретко и со A\overrightarrow{B}&nbsp; или [A{B})&nbsp;. 
* Полуправата е еднодимензионален објект, т.е. има должина, но нема ниту ширина ниту висина.
* Полуправата има само една крајна точка (теме кое се смета за почеток), па затоа **нема** одредена должина, односно има *бескрајна* должина.

## Забелешки
Најчесто се користи поимот полуправа во следниве објаснувања.
* Секоја точка А на една права ја дели правата во две полуправи.
* Нека А и В се две различни точки. Пресекот на полуправите[A{B}) и [BA) е отсечката \overline{AB}&nbsp;.
* Две посебни полуправи &nbsp;[AB)&nbsp; и &nbsp;[AC)&nbsp; со иста почетна точка определуваат агол.
* Бројна оска е (единствената) права во еднодимензионален реален простор, а секоја полуправа на неа е решение на линеарна неравенка со една непозната. (На пример, неравенката x>3 геометриски се претставува со отворена полуправа која почнува во x=3 и продолжува бескрајно надесно.)

### Параметарски облик на полуправа во тридимензионален простор
Нека се дадени две точки A(x_1,y_1,z_1), B(x_2,y_2,z_2)\in \mathbb{R}^3. Параметарскиот облик на полуправата со почеток во А, и која поминува низ В е ограничување на параметарскиот облик на правата низ А и В за t\in [0,+\infty), односно
 &nbsp;&nbsp;\left\{ {\begin{array}{*{20}{l}} {x(t) = {x_1}+{a}t }\\ {y(t) = {y_1}+{b}t }\\{z(t) = {z_1}+{c}t } \end{array}} \right. каде { a = (x_2-x_1)}, \, { b = (y_2-y_1)} , \, { c = (z_2-z_1)}&nbsp;, &nbsp; t \in [0,\infty)&nbsp;.

## Наводи

## Дргуи наводи
* http://www.emathforall.com/wiki/RecnikT/Poluprava  (на македонски, интерактивно)
* http://www.mathopenref.com/ray.html (на англиски, интерактивно)
* http://web.cortland.edu/matresearch/OxfordDictionaryMathematics.pdf

## Поврзани теми
* Права
* Отсечка
* Интервал
* Агол
* Линеарна неравенка

Категорија:Математика
Категорија:Геометрија
Категорија:Математичко образование
Категорија:Зборови што ги нема во ТРМЈ
Зајди, зајди, јасно сонце

**Зајди, зајди, јасно сонце** — популарна македонска песна во народен стил која во недамнешно време здобива популарност низ целиот Балкан. Во последните шеесет години, песната станува една од песните што жителите на поранешната Југославија најмногу ја поврзуваат со Македонија. Песната не е народна, туку во авторство на истакнатиот изведувач Александар Сариевски.

## Потекло

Песната била напишана и музиката составена од Александар Сариевски. Сариевски вели:

:*„Песната „Зајди, зајди, јасно сонце“ настана по примерот на народната „Чернеј горо, чернеј сестро“. Слушајќи ја таа песна и пеејќи ја понекогаш, од мене произлезе идеја да направам нешто слично по содржина, но со сосема друга мелодија. Така, полека ја испеав песната, која што набргу стана многу популарна секаде каде што ја пеев. Таа песна мене ми значи многу зашто ја прифатија многу луѓе што се занимаваат со народната музика, но пред сè многу ми значи што ја прифати народот. Секогаш кога некаде ќе настапев мислам дека секој од присутните очекуваш оваа песна да ја испеам“.*

## Стихови

: Зајди, зајди, јасно сонце,
: Зајди, помрачи се,
: И ти, јасна ле месечино,
: Бегај, удави се.
  
: Црнеј, горо, црнеј, сестро,
: Двајца (двата) да црнееме,
: Ти за твоите лисја ле, горо,
: Јас за мој`та младост.
  
: Твоите лисја, горо сестро,
: Пак ќе ти се вратат,
: (А) мој`та младост, горо ле (сестро),
: Нема да се врати.

## Белешки

Категорија:Македонски песни
Иг де Пајен

десно|thumb|120px|Иг де Паен
**Иг де Пајен** или **Иго де Паен** (околу 1070 - 1136) бил познат француски витез од провинцијата Шампањ којшто се смета дека е основач на витешкиот ред, темплари и првиот Голем мајстор. Тој заедно со светиот Бернард од Клерво го изработил *Латинскиот правилник* за однесувањето во редот на темпларите.

## Животопис
Иг де Пајен најверојатно е роден во Пајнс на околу 10 км од градот Троа во областа Шампањ. Тој бил вазал на грофот Иго од Шампањ кого го придружувал во Првата крстоносна војна. Сосема веројатно е дека за време на крстоносната војна, Паен служел во армијата Годфроа де Булион. Кога грофот Иго од Шампањ отишол во Ерусалим по вторпат во 1108, тој бил придружуван од Иго де Паен. По враќањето во Франција, Иго де Паен подготвувајќи се повторно да оди во *[[Света земја|светата земја]]*, по желба на папата Урбан II со себе земал 9 витези коишто биле ангажирани за обезбедување на аџиите коишто оделе во Ерусалим од пљачкашките банди и сиромашните крстоносци.

лево|thumb|100px|Грбот на Иг де Паен
Де Паен стигнал до кралот Балдуин II во Ерусалим со 8 витези од кои двајца биле браќа, а сите биле роднини. Тоа биле првите витези, темплари. Нивните имиња биле Годфреј де Сант-Омер, Пајен де Монтдидие, Архамбо де Сент Агнан, Андре де Монтбард, Жофри Бизон и уште двајца витези препоантливи само по имињата Росал и Гондамер. Деветтиот витез е непознат, меѓутоа се шпекулира дека тоа е можно да бил лично грофот Иго од Шампањ.

Како водач на витешкиот ред, тој ги водел темпларите скоро 20 години, сè до неговата смрт. Тој се грижел за тоа витешкиот ред да прерасне во меѓународна воена и финансиска институција.

[десно|thumb|Кралот [Балдуин II со Иго де Паен и Годфреј де Сент- Омер]]
Де Паен отишол во Англија и Шкотска во 1128 година. Во близина на Лондон ја формирал првата темпларска куќа, а уште една формирал и во близина на Единбург, позната како Храм Мидиотијан.

Иго де Паен умрел во Палестина во 1136 година, а на чело на витешкиот ред го наследил Робер де Краон.

Категорија:Темплари
Категорија:Големи мајстори на Темпларите
Категорија:Крстоносци од Првата крстоносна војна
Категорија:Починати во Ерусалим
Категорија:Несигурна година на раѓање
Категорија:Починати во 1136 година
Елен Г. Вајт

**Елен Гулд Вајт** () (моминско: **Хармон** (*Harmon*)) ( - ) била американски христијански водач, чии проповеди биле клучни во основањето на Сабатаристичкото адвентистичко движење, коешто довело до издигнувањето на Адвентистичката црква. Нејзините дела се издадени на повеќе од 140 јазици. И покрај тоа што престанала формално да се образува на возраст од 9 години, таа напишала повеќе од 100.000 страници за разни теми од практичниот живот.

## Наводи

## Надворешни врски

* За Елен Вајт на adventisti.org.mk

Категорија:Американски адвентисти
Категорија:Адвентистички водачи
Категорија:Родени во 1827 година
Категорија:Починати во 1915 година
Категорија:Пророци во христијанството
Западногермански јазици

Во групата на **западногермански јазици** спаѓаат јазиците што се зборуваат на територијата на западна Европа, особено во Германија, Белгија, Холандија, Британските Острови и островите покрај бреговите на овие држави. Во оваа група спаѓаат јазиците:

* англофризиски
**англиски
*** англиски
*** шкотски
*** јола †
*** фингалски †
** фризиски јазици
* долногермански
** севернодолносаксонски јазик
* долнофранконски
** холандски
** африканс
* горногермански
** алемански
** баварски
** германски
** луксембуршки
** јидиш
** виламовски

† = мртов јазик

## Поврзано
* Источногермански јазици (мртви)
* Северногермански јазици

## Наводи


Категорија:Германски јазици
Северногермански јазици

**Северногерманските јазици** (наречени **скандинавски** или **нордиски јазици**) се подгрупа на германските јазици. Овие јазици се зборуваат на териториите на Северна Европа поточно на територијата на и околу Скандинавскиот Полуостров, во државите Шведска, Норвешка, Данска, Гренланд и Исланд.

Во оваа група спаѓаат:

* дански јазик
* исландски јазик
* норвешки јазик
* фарски јазик
* шведски јазик

## Поврзано
* Старонордиски јазик


Категорија:Германски јазици
Фарски јазик

**Фарски** (føroyskt) е северен германски јазик од германската група на јазици. Јазикот е зборуван од околу 48,000 на Фарските Острови и околу 12,000 луѓе во Данска. Тој е еден од трите островски јазици во Северна Европа, произлезени од стариот норвешки јазик што се зборувал во Скандинавија за време на Викинзите. Другите два јазици се исландски јазик и норнски јазик (изумрен).

thumb|upright 1.2|Тастатура на Фарски јазик

## Писмо

Фарската азбука е составена од 29 букви:

## Фонологија

Како и кај останатите германски јазици, така и фарскиот има голем број на самогласки. Вкупниот број на самогласки е 26. Употребата на самогласките исто така е слична, каде кратките самогласкки се појавуваат кај затворени слогови (тие што завршуваат на согласка), а долгите самогласки се појавуваат кај отворени слогови.

## Наводи

## Надворешни врски

* Фарски речник 
* Фарско-англиски и фарско-дански речник 
* Семрежен синтактички и морфолошки генератор
* Комитет за фарскиот јазик 
* Зборови и изрази на фарски јазик 
* Броење на фарски јазик

*
Категорија:Јазици во Данска
Источнобалтички јазици

Во групата на источни балтички јазици спаѓаат јазиците:

* курски †
* селонски †
* земгалски †
* литвански (ок. 4 млн) 
* латвиски|летонски (ок. 1,4 млн)
* латгалски

## Поврзано
* Балтички јазици

Категорија:Балтички јазици
Западнобалтички јазици

Во оваа група на јазици спаѓаат повеќе изумрени јазици меѓу кои:
* старопруски †
* јатвишки|јатвижски †

## Поврзано
* Балтички јазици

Категорија:Балтички јазици
Робер де Краон

right|thumb|180px|Грбот на Робер де Краон

**Робер де Краон** (умрел на 13 јануари 1147) бил вториот Голем мајстор на витезите темплари. Таа функција ја наследил од Иг де Пајен во јуни 1136 и ја сочувал до својата смрт.

Тој е роден во последните години од XI век како најмлад од трите сина на Рено де Краон. Тој живеел во провинцијата Аквитанија, но бил ангажиран за ќерката на грофот од Ангумоа, но наскоро се откажал и заминал во Палестина откако дознал за формирањето на витешкиот ред од страна на Иг де Пајен. За кратко време тој се истакнал со својата воена вештина и својот стил, па по смртта на Иг де Пајен бил избран за Голем мајстор на темпларите. Тој се покажал како одличен организатор и правник и успеал да го прошири влијанието и моќта на редот во повеќе крстоносните држави. На 29 март 1139, папата Инокентиј II ја издал булата *[[Omne Datum Optimum]]* („Секој совршен подарок“) со којашто редот на темпларите добил независност од секаква црковна јурисдикција. Темпларите први започнале да го носат црвениот крст на бела позадина што станал препознатлив грб за сите Крстоносци.

Де Краон бил и воен водач. Откако станал Голем мајстор, тој го поразил Зенги, емирот од Алеп, а неговите витези го ограбиле противничкиот камп. Но, Зенги во контраофанзива ги нападнал слабоорганизираните аџии. Де Краон исто така одобрил шпанските темплари со 70 бродови да се насочат кон Лисабон, што завршило без успех. Во 1140 година, темпларите издржале во Битката кај Текуа, кога им се спротивставила многу побројната турска војска. Во 1143 година, по долготрајните преговори со Рајмонд Беренгер IV (гроф од Барселона), редот бил воспоставен и на Пиринејскиот Полуостров. Според Гијом од Тир, Робер де Краон членувал во советот од Акре за време на Втората крстоносна војна, но според некрографските записи од Ремс, тој умрел во јануари 1147 година.

Категорија:Темплари
Категорија:Големи мајстори на Темпларите
Категорија:Родени во непозната година
4 јуни (настани)

}}|background-color:}|background-color:transparent}};"
 |valign="top" align="right"|781&nbsp;п.н.е.&nbsp;
 |За првпат во пишаната историја, во Кина е забележано затемнување на Сонцето.  
 |-
 |valign="top" align="right"|1896&nbsp;
 |Индустријалецот и пронаоѓач Хенри Форд се провозел на својот „квадрицикл“.  
 |-
 |valign="top" align="right"|1917&nbsp;
 |Доделени се првите Пулицерови награди во САД.  
 |-
 |valign="top" align="right"|1920&nbsp;
 |Во Париз е склучен Тријанонскиот договор со кој на Унгарија ѝ се одземени околу две третини од територијата и населението.  
 |-
 |valign="top" align="right"|1944&nbsp;
 |Втора светска војна: Американските и Британските сојузници го зазедоа Рим. 
 |-
 |valign="top" align="right"|1989&nbsp;
 |Протестите на плоштадот „Тјенанмен“ во Пекинг, Кина се крваво задушени со употреба на воена сила врз демонстрантите кои барале демократизација на општеството. 
 |-
 |valign="top" align="right"|1989&nbsp;
 |„Солидарност“ победи на изборите во Полска, што го означи почетокот на распадот на комунистичките режими во источна Европа.  
 |-
 |valign="top" align="right"|2010&nbsp;
 |Наото Кан е назначен за Премиер на Јапонија, по оставката на неговиот претходник Јукио Хатојама.  
 |-
|}

4 јуни
4 јуни (родени)

}}|background-color:}|background-color:transparent}};"
 |valign="top" align="right"|1881&nbsp;
 |Наталија Гончарова — руска сликарка.
 |-
 |valign="top" align="right"|1911&nbsp;
 |Милован Ѓилас — комунистички раководител на СФР Југославија.
 |-
 |valign="top" align="right"|1929&nbsp;
 |Каролос Папуљас — грчки политичар.
 |-
 |valign="top" align="right"|1937&nbsp;
 |Пандо Колевски — македонски поет и преведувач.
 |-
 |valign="top" align="right"|1945&nbsp;
 |Ентони Брекстон — американски џез-музичар.
 |-
 |valign="top" align="right"|1947&nbsp;
 |Благоје Пауновиќ — српски и југословенски фудбалер.
 |-
 |valign="top" align="right"|1952&nbsp;
 |Бронислав Коморовски — полски политичар.
|-
 |valign="top" align="right"|1950&nbsp;
 |Милош Ѓелмаш — српски и југословенски фудбалер.
 |-
 |valign="top" align="right"|1975&nbsp;
 |Расел Бренд — англиски комичар, водител и колумнист.
 |-
 |valign="top" align="right"|1975&nbsp;
 |Анџелина Џоли — американска глумица.
 |-
 |valign="top" align="right"|1976&nbsp;
 |Ненад Зимоњиќ — српски тенисер.
 |-
 |valign="top" align="right"|1985&nbsp;
 |Лукаш Подолски — чешки фудбалер.
 |-
 |valign="top" align="right"|1990&nbsp;
 |Џецун Пема — кралица на Бутан, сопруга на кралот Џигме Кесар Намѓел Вангчук.
 |-
 |valign="top" align="right"|1991&nbsp;
 |Анте Вукушиќ — хрватски фудбалер.
 |-
|}

4 јуни
4 јуни (починале)

}}|background-color:}|background-color:transparent}};"
 |valign="top" align="right"|1530&nbsp;
 |Максимилијан Сфорца — милански војвода.
 |-
 |valign="top" align="right"|1876&nbsp;
 |Абдул Азис — отомански султан.
 |-
 |valign="top" align="right"|1917&nbsp;
 |Јордан Николов — македонски револуционер.
 |-
 |valign="top" align="right"|1934&nbsp;
 |Васил Апостолов Икономов — учител, фолклорист, етнограф, печатар, преведувач и калиграф. (р. 1848.).
 |-
 |valign="top" align="right"|1971&nbsp;
 |Ѓерѓ Лукач — унгарски марксистички филозоф.
 |-
 |valign="top" align="right"|2001&nbsp;
 |Борислав Џинлески — македонски ветеринар.
 |-
 |valign="top" align="right"|2004&nbsp;
 |Стив Лејси — американски џез-музичар.
 |-
 |valign="top" align="right"|2019&nbsp;
 |Ленарт Јохансон — шведски фудбалски администратор, поранешен претседател на УЕФА.
 |-
 |valign="top" align="right"|2022&nbsp;
 |Алекс Џон Сач — американски рок-музичар, член на групата Бон Џови.
 |-
|}

4 јуни
Тери Хачер

**Тери Лин Хачер** () (родена на 8 декември, 1964) е американска глумица. Го толкуваше ликот на Лоис Лејн во серијата „Лоис и Кларк: Новите авантури на Супермен“, а беше и една од девојките на Бонд, во филмот *Секогаш има утре* во 1997. Доби Златен глобус за најдобра глумица во 2005 за нејзината улога во Очајни домаќинки, каде што го глуми ликот Сузан Маер/Делфино.

## Телевизиски и филмски улоги

Категорија:Американски глумци
Категорија:Родени во 1964 година
Категорија:Живи луѓе
Категорија:Добитници на Златен глобус
The Bells The Bells

***The Bells The Bells*** е ЦД/ДВД со ремикси издадено од страна на електронската група *[[Underworld (музичка група)|Underworld]]* во Јапонија на 25 јуни 2008. Содржи ремикси од песните од албумот *[[Oblivion with Bells]]*, како и дополнително ДВД, коешто содржи видео спотови за песните од албумот. На албумот се наоѓа и нова, претходно неиздадена песна, „*Parc*“.

## Песни

;ЦД
# „Parc (претходно неиздадена)“
# „Crocodile (Innervisions Orchestra mix)“
# „Boy Boy Boy (Switch remix)“
# „Beautiful Burnout (Pig & Dan remix)“
# „Beautiful Burnout (Mark Knight remix)“
# „Ring Road (Autokratz remix)“
# „Ring Road (Kris Menace remix)“
# „Holding The Moth (Audiojack remix)“

;ДВД
# „Crocodile“ (Directed by Simon Taylor)
# „Crocodile“ - version (Directed by Simon Taylor) - aka 'Aligator version'
# „Boy, Boy, Boy“ (Directed by Simon Taylor)
# „Beautiful Burnout“ (Directed by Dirk Van Dooren)
# „Ring Road“ (Directed by Ian St.George Freeman and Graham Wood)
# „Ring Road“ - version (Directed by John Warwicker and Julian Bryant)
# „Beautiful Burnout“ (Live at the Oblivion Ball, Japan 2007. Directed by Simon Taylor)

## Надворешни врски
* underworldlive.com

Категорија:Албуми од 2008 година
Категорија:Албуми на Underworld
Вистинитосна вредност

Во логиката и математиката, **вистинитосна вредност** или **логичка вредност** е вредност која укажува на тоа колку еден исказ е вистинит (точен).

Во класичната логика, единствените можни вистинитосни вредности се вистина (т) и невистина (⊥).
Меѓутоа во поинаквите логики се можни и други вредности:
неопределената (фази) логика и другите облици на повеќевредносна логика користат повеќе вистинитосни вредности од само вистина (точно) и невистина (неточно).

Алгебарски, множеството {точно, неточно} образуваат двоелементна Булова алгебра. Во некласичните логики, како множества на вистинитосни вредности можат да се користат и други алгебри: на пример, интуиционистичката логика користи Хејтингови алгебри.

Во теоријата на топосите, подобјкетниот класификатор на еден топос го заменува множеството на вистинитосни вредности.

* **Вистинитосната вредност** на еден исказ може да се претстави со **0** (нули) и **1** (единици) или пак со знаците **[[т]]** (наречен: „*те*“) и **[[⊥]]** (наречен: „*нете*“)

:Точно = 1 или т
:Неточно = 0 или ⊥

## Поврзано
* Вистинитосна таблица
* Булов домен
* Степени на вистинитост
* Лажна дилема
* Неопределена логика
* Логички сврзник
* Повеќевредносна логика
* Релативизам
* Негација
## Наводи

## Надворешни врски
* Статија за логичките константи во Стенфордската енциклопедија на филозофијата 

Категорија:Логика
Категорија:Концепти во логиката
Kajgana.com

**Kajgana.com** — независен македонски портал основан во јануари 2005 година. Со над 1.000.000 посетители месечно, се наоѓа на врвот на македонскиот веб-простор.

Покрај порталот, Kajgana.com располага и со најмасовниот македонски интернет-форум за дискусии, огласник, интернет-радио, играчки опслужувачи итн.

## Управа
* Дарко Лазаревски (основач и главен уредник)
* Марјан Лазаревски (основач и заменик уредник)
* Дејан Петковски (основач)
* Дарко Стоилевски (основач)
* Владислав Бидиков (веб мастер)

## Надворешни врски
* Kajgana.com
* Форум на Kajgana.com
* Огласник на Kajgana.com 
* Гејм опслужувачи на Kajgana.com 
* Интернет радио на Kajgana.com 

Категорија:Македонски мрежни места
Категорија:Појавено во 2005 година во Македонија
Феникиски јазик

**Феникиски јазик** — изумрен канански јазик, дел од групата на севеорозападни семитски јазици.  Феникискиот бил изворно зборуван во крајбрежниот средоземен регион Ханан, во Блискиот Исток. Феникиското говорно подрачје во Блискиот Исток, а подоцна и држава, е позната како Феникија. Јазикот бил најсроден со хебрејскиот јазик.

Споредено со денешните територии, феникискиот се зборувал на териториите на Либан, крајбрежјето на Сирија, крајбрежните северни делови на Израел, како и мали делови на Кипар и Анадолија. Со подемот на феникиската цивилизација се создале и феникиски колонии околу Средоземното Море. Следствено на тоа, феникиското говорно подрачје се проширило на територии на денешните Тунис, Мароко, Либија и Алжир, а во помали делови и на Малта, Италија (Сицилија, Сардинија и Корзика) и крајбрежјето на Шпанија заедно со Балеарските Острови.

## Писмо

Феникискиот јазик се пишувал со феникиската азбука, согласно писмо (абџад) кое потекнувало до пракананската азбука. Одлика на ова писмо е што се пишувале само согласки. Феникиската азбука станала основа за создавање на старогрчкото писмо (а преку него и кирилското), но и основа за создавање на етрурското писмо, кое пак било основа за латинското. Феникиската азбука која се користела во Картагина се развила во малце поразлична, поточно имала позакосени букви. Истото, во 3 век п.н.е. се појавила тенденција за бележење и на самогласките, особено крајните самогласки, со употреба на буквите алеф или ајин.




## Зборовен фонд
Именките претежно се создаваат со комбинација на согласни корени и самогласни елементи, но тие исто така може да се создадат и со претставките , која искажува дејство или нивен резултат, а поретко со ) и наставката . Апстрактни именки може да се создадат со наставката **-t** (најверојатно  , ). Придавките може да се создадат по принципот со познатата семитска наставка .

## Наводи

## Литература
*Fox, Joshua. "A Sequence of Vowel Shifts in Phoenician and Other Languages." *Journal of Near Eastern Studies* 55, no. 1 (1996): 37-47. https://www.jstor.org/stable/545378.
*Holmstedt, Robert D., and Aaron Schade. *Linguistic Studies In Phoenician: In Memory of J. Brian Peckham*. Winona Lake, IN: Eisenbrauns, 2013.
*Krahmalkov, Charles R. *A Phoenician-Punic Grammar*. Leiden: Brill, 2001.
*Schmitz, Philip C. "Phoenician-Punic Grammar and Lexicography in the New Millennium." *Journal of the American Oriental Society* 124, no. 3 (2004): 533-47. doi:10.2307/4132279.Copy
*Segert, S. *A Grammar of Phoenician and Punic*. München: C.H. Beck, 1976.
*Tomback, Richard S. *A Comparative Semitic Lexicon of the Phoenician and Punic Languages*. Missoula, MT: Scholars Press for the Society of Biblical Literature, 1978.
*Tribulato, Olga. *Language and Linguistic Contact In Ancient Sicily*. Cambridge: Cambridge University Press, 2012.
*Woodard, Roger D. *The Ancient Languages of Syria-Palestine and Arabia*. Cambridge: Cambridge University Press, 2008.

## Надворешни врски
* Феникиски јазик на Британика 

Категорија:Ханански јазици
Категорија:Мртви јазици во Африка
Категорија:Мртви јазици во Азија
Категорија:Мртви јазици во Европа
Офсет печатење

250п|thumb|right|Распоред на цилиндрите
[250п|thumb|right|Машина на ''[MAN Roland*]]
*'Офсет печатењето''' (од ) е широко употребувана техника на печатење, каде што печатењето на материјалот (слики, текст, вектор и сл.) индиректно се пренесува од офсетна плоча на гумен цилиндар, и конечно од гумениот цилиндар на површината за печатење.

Целокупниот процес отприлика би изгледал вака, најпрво писателите и дизајнерите партиципираат во креативниот процес па потоа офсeтното печатење се одвива во три фази: подготовката за печатење (фотолити и печатарски плочи), самото печатење кое се одвива со огромна брзина и на крајот доработката на идните публикации (свиткување, сечење, лепење, хефтање, пакување и слично.)
Кога се користи во комбинација со литографски процес, кој работи на основа на одбивноста помеѓу водата и мастилото, офсет техниката се изведува со рамен носач на слики, каде што сликата што треба да се печати добива масло од ролните, додека непечатената површина привлекува лента со вода, со што непечатената површина останува без мастило.

Хартијата поминува помеѓу цилиндрите и на неа под притисок од цилиндарот со печатарска плоча се отпечатува дизајнот. Ова се повторува најкмалку четири пати, односно хартијата поминува низ четири печатарски плочи во офсетната машина, а на нив се нанесени четирите основни бои (цијан, магента, жолта и црна), за на крајот со мешање на истите да добиеме целосен колор отпечаток. Освен основните бои, во офсет печатењето може да се користат и каталошки специјални бои (златна, сребрена, металик бои и др). Плочите денес најчесто се прават дирекно од комјутерот, наспроти начинот на правење плочи со фотографски филм кој исто така сѐ уште се користи.

Офсет литографското печатење обично го печати дизајнот со 3000 dpi (точки по инч) и се користи за печатење на висококвалитетни публикации, како списанија, брошури, летоци, колор книги и многу други печатени материјали.

Категорија:Печатарство
Пунски јазик

**Пунски јазик** — јазик кој спаѓа во групата на семитски јазици. Овој јазик бил зборуван во Картагина во Северна Африка од страна на Пуните како и покрај земјите во Средоземно Море. Се претпоставува дека пунскиот јазик бил биолошка и културна смеса од говорите на Берберите и Феникијците, како и кипарските колонисти.

## Поврзано
* Феникиски јазик

Категорија:Семитски јазици
Категорија:Мртви јазици во Африка
Категорија:Јазици изумрени во 5 век
Категорија:Мртви јазици во Европа
Западноарамејски јазици

мини|Западен арамејски натпис, напишан на палмиренски арамејски, со употреба на палмирска азбука
мини|Сириски дијалекти
**Западните арамејски јазици** се јазици кои спаѓаат во групата на семитски јазици и во подгрупата на армејски јазици. Овие јазици претежно се зборуваат во Либан во античките времиња.

Категорија:Семитски јазици
Хетски јазик

**Хетитски** или **нешли** — исчезнат јазик, некогаш зборуван од Хетитите во нивото Хетитско Царство што се наоѓала во централна Мала Азија денес областа Анадолија во Турција. Јазикот бил зборуван од околу 1800 година п.н.е. па сè до 1100 година п.н.е. Тука мора да се напомене дека поврзани јазици со хетитскиот јазик продолжиле да се зборуваат во Анадолија и северна Сирија за уште неколку стотина години сè до 700 година п.н.е. Последните записи на јазикот датираат од времето на падот на Хетитската Империја.

Хетитскиот јазик е еден од најстарите индоевропски јазици. Според одликите на јазикот во поглед на морфологијата и фонетиката некои јазичари сметаат дека јазикот не треба да се смета за индоевропски туку како сестринска фамилија на индоевропските јазици. Но денес сѐ уште се продолжува со теоријата на индоевропските јазици од 19 век.

Категорија:Анадолски јазици
Категорија:Мртви јазици во Азија
Набатејски јазик

**Набатејски јазик** — јазик кој спаѓа во групата на семитски јазици и бил зборуван и пишуван од страна на Набатејците. Со пропаѓањето на Персија, арамејскиот јазик започнал да ја губи значајноста околу регионот на Блискиот Исток. Сè повеќе започнало да се употребува грчкиот јазик. Така, наеднаш од една голема писмена култура на Арамејците, таа започнала да се распаѓа на повеќе делови, и сè повеќе старите дијалекти започнале да се користат во употреба и да прераснуваат во писмени јазици. Така, и набатејскиот јазик започнал да се развива како еден од тие дијалекти. Натписите кои биле пронајдени и кои датираат од околу II век п.н.е. го потврдува само месното развивање на арамејскиот јазик.

Категорија:Семитски јазици
Категорија:Мртви јазици во Азија
Самарјански арамејски јазик

**Самарјанскиот арамејски јазик**  — јазик кој спаѓа во групата на семитски јазици, односно во западните арамејски јазици што го зборувале Самарјаните. Како говорен јазик исчезнал околу X век п.н.е. Овој јазик бил многу сличен или пак бил еден од дијалектите на староарамејскиот јазик. На овој јазик бил преведен и евангелијата од Библијата.

Категорија:Семитски јазици
Категорија:Јазици во Израел
Категорија:Мртви јазици
Категорија:Мртви јазици во Азија